CELEX: 32011R0773
Language: lv
Date: 2011-08-02 00:00:00
Title: Komisijas Īstenošanas regula (ES) Nr. 773/2011 ( 2011. gada 2. augusts ) par atsevišķu preču klasifikāciju kombinētajā nomenklatūrā

4.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 201/4
            
         KOMISIJAS ĪSTENOŠANAS REGULA (ES) Nr. 773/2011
   (2011. gada 2. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Ar kāju darbināms transportlīdzeklis ar diviem riteņiem, kura svars ir aptuveni 10 kg.
                  Tas sastāv no:
                  
                              —
                           
                           
                              tērauda rāmja ar hromēta alumīnija dakšu, kas aprīkota ar atsperojumu,
                           
                        
                              —
                           
                           
                              stūres ar regulējamu augstumu,
                           
                        
                              —
                           
                           
                              platformas ar caurumiem, kuras izmēri ir aptuveni 38 x 11 cm un kas pārklāta ar pretslīdes materiālu,
                           
                        
                              —
                           
                           
                              diviem riteņiem, kuru izmēri ir šādi: 26 collas (priekšritenis) un 18 collas (aizmugurējais ritenis),
                           
                        
                              —
                           
                           
                              priekšējā un aizmugurējā riteņa rokas bremzēm, un
                           
                        
                              —
                           
                           
                              atbalsta kājiņas.
                           
                        Šim transportlīdzeklim nav sēdekļa, pedāļu vai kloķmehānisma.
                  Stūres maksimālais augstums ir 97 cm.
                  
                      (1) Sk. attēlu.
               
               
                  8716 80 00
               
               
                  Klasifikācija noteikta pēc 1. un 6. vispārīgā kombinētās nomenklatūras interpretācijas noteikuma un KN kodu 8716 un 8716 80 00 apraksta.
                  Klasifikācija ar KN kodu 9503 00 10 kā skrejrati vai tamlīdzīgi braucamrīki ar riteņiem ir izslēgta, jo, lai gan tas ir darbināms ar kāju un tam ir platforma, lielākā daļa transportlīdzekļa īpašību, piemēram, izmērs, bremzes, riteņi, priekšējā dakša vai atsperojums, neatbilst pozīcijas 9503 00 skrejratu vai braucamrīku ar riteņiem īpašībām.
                  Tāpēc transportlīdzeklis klasificējams ar KN kodu 8716 80 00 kā transporta līdzeklis bez mehāniskās piedziņas.
               
            
         
      
         (1)  Attēls pievienots tikai informācijai.